Diari Oficial de la Generalitat Valenciana


Sumari del DOGV 7576, del 22-07-2015 (2015/6430)

Notificació de la sentència dictada en el procediment d'acomiadament número 952/2014.
-------------------------------------------------------------------------------------

### Dades del document

Número de DOGV
:   7576

Data del DOGV
:   22-07-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/6430


Organisme emissor
:   Jutjat Social Número 14 de Madrid

Tipus de document
:   Edicte

Notificació de la sentència dictada en el procediment d'acomiadament número 952/2014. [2015/6430]  
Matèria: acomiadament.  
Demandant: María Fernanda Amaya Quiroga.  
Demandat: Atlas, SL, Suavitas, SA, i Fogasa.  
María Ángeles Charriel Ardebol, secretària judicial del Jutjat Social número 14 de Madrid, faig saber que, en el procediment 925/2014 d'este jutjat social, seguit a instància de María Fernanda Amaya Quiroga contra d'Atlas, SL, Suavitas, SA, i Fogasa, sobre acomiadament o cessaments en general, s'ha dictat la resolució següent:  
  
«Sentència número 134/2015  
Madrid, 18 de març de 2015  
Vistos per mi, María Romero-Valdespino Jiménez, magistrada jutgessa substituta en el Jutjat Social número 14 de Madrid, estes actuacions de l'orde social de la jurisdicció en matèria d'acomiadament i reclamació d'una quantitat, entre les parts següents: María Fernanda Amaya Quiroga, com a demandant, assistida per la lletrada María Merino Martín-Toledano, i, com a demandats, Atlas, SL, Suavitas, SA, i Fogasa, els quals consten citats però no compareixen, dicte la sentència sobre la base dels següents:  
[...]  
  
Dispositiva  
Estime la demanda d'acomiadament a instància de María Fernanda Amaya Quiroga contra Atles, SL, Suavitas, SA, i Fogasa, declare improcedent l'acomiadament de l'actora, produït el 25 de juny de 2014. Condemne l'empresa demandada, Vousse Corp, SA, (abans Suavitas, SA), a optar entre: readmetre l'actora en el seu lloc de treball i pagar-li els salaris de tramitació des de l'acomiadament o bé indemnitzar-la amb la quantitat de 2.887,58 euros, sense que procedisca en este cas l'abonament de salaris de tramitació.  
Advertisc l'empresa que l'opció s'ha de fer en el termini de cinc dies hàbils des de la notificació de la sentència, sense esperar la fermesa, per escrit o per compareixença davant del jutjat. I que, si no opta dins del termini i en la forma corresponent, s'entendrà que opta per la readmissió.  
Estime la reclamació d'una quantitat acumulada, condemne l'empresa demandada a abonar a l'actora la quantitat d'11.649,35 euros, més el 10 per cent d'interés per mora.  
No faig cap pronunciament respecte al Fogasa, sense perjuí de la responsabilitat subsidiària en cas d'insolvència provisional de l'empresa.  
Absolc la codemandada, Vousse Clínicas Médico Estéticas, SL.  
S'ha de notificar esta sentència a les parts, i fer-los saber que hi poden interposar un recurs de suplicació davant de la Sala Social del Tribunal Superior de Justícia de Madrid, el qual, si és el cas, ha de ser anunciat dins dels cinc dies següents a la notificació de la sentència. Basta per a això la mera manifestació en este sentit de la part o del seu advocat, graduat social o representant, en el moment de fer-li la notificació, o bé per mitjà d'un escrit o compareixença. En el cas que la recurrent fóra l'empresa demandada, ha d'acreditar al temps d'anunciar el recurs haver ingressat en el compte corrent d'este jutjat en l'entitat bancària Banco Santander, número de compte 2512 0000 65 0925/14, la quantitat total objecte de condemna, pot substituir la consignació en metàl·lic per l'assegurament per mitjà d'un aval bancari de duració indefinida i pagador al primer requeriment, en el qual haurà de fer-se constar la responsabilitat solidària de l'avalador. De la mateixa manera, tots els que sense tindre la condició de treballador o drethavent seu o beneficiari del règim públic de la Seguretat Social intenten interposar recurs de suplicació han d'acreditar, al temps d'anunciar el recurs, haver consignat en el compte indicat com a depòsit la quantitat de 300 euros.  
  
Així mateix, el recurrent ha d'abonar les taxes a què estiga obligat per la Llei 10/2012, de 20 de novembre.  
  
Així, per esta la meua sentència, que pronuncie, mane i firme.  
Publicació. Llegida i publicada ha sigut la sentència anterior per la magistrada jutge social que la firma, mentres celebrava audiència pública, de la qual cosa jo, la secretària, en done fe.»  
  
I, perquè valga de notificació en forma a Vousse Corp, SA, en parador ignorat, expedisc este document per a publicar-lo en el Diari Oficial de la Comunitat Valenciana i en el tauler d'anuncis d'este jutjat.  
  
S'advertix el destinatari que les comunicacions següents es faran fixant còpia de la resolució o de la cèdula en l'oficina judicial pel mitjà establit a este efecte, excepte les que revisten la forma d'interlocutòria, sentència o decrets que posen fi al procediment o resolguen un incident o es tracte d'una citació.  
  
Madrid, 6 de juliol de 2015.- María Ángeles Charriel Ardebol.